স্বাধীনতার পূর্বে পার্বত্য চট্টগ্রামে ফলজ বাগান সৃজনের জন্য উদ্যান উন্নয়ন বোর্ডের উদ্যোগে প্রকল্প গ্রহণের মাধ্যমে পাহাড়ি জনগণের মধ্যে বিভিন্ন রকমের ফলের চারা বিতরণ করা হয় এবং এসব চাষে লোকজনকে উদ্বুদ্ধ করা হয়। এসবের মধ্যে কাজুবাদাম অন্যতম। কিন্তু সে সময় কাজুবাদাম বিপণনে কোন সরকারি বা বেসরকারি উদ্যোগ না থাকায় এ ক্ষেত্রে কোন সুফল পাওয়া যায়নি। বর্তমানে বেসরকারি উদ্যোগে এ মুখরোচক ও সুস্বাদু পণ্যটি প্রক্রিয়াজাত করে বিপণন করা হচ্ছে। এটির ব্যাপক চাহিদাও রয়েছে। রাঙ্গামাটির অর্থনৈতিক কর্মকান্ডে এ পণ্যটির ব্যাপক সম্ভাবনা রয়েছে। কাজুবাদাম ‘পুন্নাল’ নামক বৃক্ষের বীজ থেকে প্রক্রিয়াজাতকরণের মাধ্যমে স্থানীয়ভাবে প্রস্ত্তত করা হয়।